b'\n_START_ARTICLE_\nPikku Muuraj\xc3\xa4rvi (Lemp\xc3\xa4\xc3\xa4l\xc3\xa4)\n_START_SECTION_\nMaantietoa\n_START_PARAGRAPH_\nJ\xc3\xa4rven pituus on 250 metri\xc3\xa4, leveys 100 metri\xc3\xa4 ja sen pinta-ala on 1,4 hehtaaria. Se sijaitsee korkeiden m\xc3\xa4kien v\xc3\xa4liin muodostuneeseen laaksoon. Laakson pohjukka on soistunut j\xc3\xa4rven ymp\xc3\xa4rilt\xc3\xa4. Siihen laskee oja Iso Muuraj\xc3\xa4rvest\xc3\xa4 ja l\xc3\xa4heisen kivilouhimon hulevedet valuvat j\xc3\xa4rvelle p\xc3\xa4in. J\xc3\xa4rven laskuoja Muuranoja l\xc3\xa4htee j\xc3\xa4rven luoteisp\xc3\xa4\xc3\xa4st\xc3\xa4 ja seuraa laakson pohjaa l\xc3\xa4hes kaksi kilometri\xc3\xa4, kunnes se k\xc3\xa4\xc3\xa4ntyy etel\xc3\xa4\xc3\xa4n ja yhtyy Latikkaojaan. T\xc3\xa4m\xc3\xa4 puolestaan jatkaa luoteeseen ja yhtyy Myllyojan nimisen\xc3\xa4 S\xc3\xa4ijokeen Kaakkolammin alapuolella. J\xc3\xa4rven rantaviivan pituus on 550 metri\xc3\xa4. Louhokselle johtavalta tielt\xc3\xa4 haarautuu tie pohjoisrannalle, miss\xc3\xa4 sijaitsee j\xc3\xa4rven ainoa vapaa-ajan asunto.\n_START_SECTION_\nHistoriaa\n_START_PARAGRAPH_\nVuonna 1855 julkaistussa Kalmbergin kartastossa j\xc3\xa4rven nimi kirjoitettiin \xe2\x80\x9dW\xc3\xa4h\xc3\xa4 Moraj\xc3\xa4rvi\xe2\x80\x9d. _NEWLINE_L\xc3\xa4heinen kalliolouhimo on perustettu vuoden 1991 j\xc3\xa4lkeen.'